Előterjesztés 1. melléklete
[bookmark: _GoBack]Budapest Főváros Önkormányzata Közgyűlésének
…/2016. (…) önkormányzati rendelete
a Budapest főváros építészeti örökségének fővárosi helyi védelméről szóló 37/2013. (V.10.) Főv. Kgy. rendelet módosításáról.

Budapest Főváros Önkormányzat Közgyűlése az épített környezet alakításáról és védelméről szóló 1997. évi LXXVIII. törvény 57. § (3) bekezdésében és a 62. § (7) bekezdés 1. pontjában kapott felhatalmazás alapján, és az épített környezet alakításáról és védelméről szóló 1997. évi LXXVIII. törvény 6/A. §-ában meghatározott feladatkörében eljárva következőket rendeli el.

1. §
(1) Budapest főváros építészeti örökségének fővárosi helyi védelméről szóló 37/2013. (V.10.) Főv. Kgy. rendelet (a továbbiakban: Rendelet) 1. melléklet 4. IV. kerület 1. Építmények pontja a következő 4.1.25. ponttal egészül ki:
„
	4.1.25.
	 Zsilip utca 2.

	 70399/1
	 lakóépület



	„

(2) A Rendelet 1. melléklet 9. IX. kerület 1. Építmények pontja a következő 9.1.42.-9.1.43. pontokkal egészül ki:
„

	9.1.42.
	Angyal utca 11.
lásd: Mester utca 3.
	

	9.1.43.
	 Mester utca 3.
= Angyal utca 11. 
	 37901
	 lakóépület



	„

(3) A Rendelet 1. melléklet 15. XV. kerület 1. Építmények pontja a következő 15.1.16. ponttal egészül ki:
„
	15.1.16.
	 Rákospalota-Újpest vasútállomás
	 88195
	 vasútállomás főépülete



	„

(4) A Rendelet 1. melléklet 22. XXII. kerület 1. Építmények pontja a következő 22.1.52.-22.1.65. pontokkal egészül ki:
„
	22.1.52.
	 Alsósas utca 41.
lásd: Kossuth Lajos utca 70.
	

	22.1.53.
	 Alsósas utca 47.
lásd: Kossuth Lajos utca 76.
	

	22.1.54.
	 Anna utca 9.

	 220682
	 egykori Francois villa


	22.1.55.
	 Demjén István utca 2.

	 220574
	 református templom


	22.1.56.
	 Fenyőtoboz utca 25.
lásd: Komáromi út 21.
	

	22.1.57.
	 Hosszúhegy tér 3.
= Kálváriahegy utca 13.
	 223733
	 lakóépület


	22.1.58.
	 Kálváriahegy utca 13.
lásd: Hosszúhegy tér 3.
	

	22.1.59.
	 Komáromi út 21.
= Fenyőtoboz utca 25.
	 225390
	 lakóépület


	22.1.60.
	 Kossuth Lajos utca 70.
= Alsósas utca 41.
	 223826
	 lakóépület
1899.

	22.1.61.
	 Kossuth Lajos utca 76.
= Alsósas utca 47.
	 223829
	 lakóépület


	22.1.62.
	 Kossuth Lajos utca 81-83.
= Mária Terézia utca 66-68.
	 223625
	 borászati szakképző iskola


	22.1.63.
	 Leányka utca 1/A-B
= Anna utca
	 223555
223557
	 egykori Törley pezsgőborgyár


	22.1.64.
	 Mária Terézia utca 66-68.
lásd: Kossuth Lajos utca 81-83.
	

	22.1.65.
	 Nagytétény-Diósd vasútállomás
Rakodó utca
	 233185/2
	 vasútállomás főépülete



	„

2. §

A Rendelet 1. melléklet 21. XXI. kerület 1. Építmények 21.1.22. pontja hatályát veszti.


3. §

Ez a rendelet a kihirdetését követő napon lép hatályba.








	Sárádi Kálmánné dr.
főjegyző
	Tarlós István
főpolgármester





INDOKOLÁS

ÁLTALÁNOS INDOKOLÁS


Az épített környezet alakításáról és védelméről szóló 1997. évi LXXVIII. törvény (a továbbiakban: Étv.) 57. § (3) bekezdése és a 62. § (7) bekezdése a Fővárosi Önkormányzat hatáskörébe utalja a helyi építészeti örökségnek a Fővárosi Közgyűlés (a továbbiakban: Közgyűlés) rendelete szerinti védelmét.

A törvényi felhatalmazás alapján alkotta meg a Közgyűlés a 37/2013. (V.10.) Főv. Kgy. rendeletét (a továbbiakban: Rendelet), amely részletesen meghatározza a helyi védettséggel kapcsolatos szabályokat, melynek 4. § (1) bekezdése értelmében a helyi védettség alá helyezésről, illetve annak megszüntetéséről a Közgyűlés rendelettel dönt.


A Rendelet 1. mellékletének, Budapest fővárosi helyi védettségű építészeti örökségének jegyzéke módosításának szükségességét alátámasztó társadalmi, gazdasági, szakmai okok és célok, valamint a szabályozás várható hatásai:

A Rendelet fő célja a Budapest főváros városképe és történelme szempontjából meghatározó építészeti örökség kiemelkedő értékű elemeinek védelme, jellegzetes karakterének a jövő nemzedékek számára történő megóvása. Védelem alá helyezéssel megakadályozható az építészeti értékek bontása és azok a beavatkozások, amelyek az építészeti értékek érvényesülését zavarnák. A védetté nyilvánításra javasolt épületek megőrzése a városkép alakulására kedvező hatással lehet. 
Az Étv. és a Rendelet szabályainak megfelelően az országos egyedi műemléki védelem alá helyezett fővárosi helyi egyedi védettségű építmények védelme megszüntetésre kerül. Ennek eredményeként a módosított jegyzékben már nem szerepelnek műemlékké nyilvánított építmények.

RÉSZLETES INDOKOLÁS

Az 1. §-hoz
Tartalmazza az (1)-(3) bekezdésekben azokat a pontokat, amelyekkel a Jegyzéket ki kell egészíteni, mivel azok kiemelkedő értékű, védelemre érdemes építmények. A pontok egy része az ingatlanok másodlagos címét tartalmazza.

A 2. §-hoz
Tartalmazza a Jegyzéknek azt a pontját, amely műemléki védelem alá helyezés miatt a hatályát veszti. A Rendelet 6. § (2) bekezdésének rendelkezései alapján az ingatlan fennálló helyi védettségét meg kell szüntetni.

A 3. §-hoz

Ez a paragrafus a rendelet hatályba lépéséről rendelkezik.

